Ο **Λιβιό Φιλίπ Ζαν-Σαρλ** (γαλλικά: *Livio Philippe Jean-Charles*) (Καγιέν, 8 Νοεμβρίου 1993) είναι Γάλλος επαγγελματίας καλαθοσφαιριστής, ο οποίος αγωνίζεται ως πάουερ φόργουορντ στην ΤΣΣΚΑ Μόσχας.

Επαγγελματική σταδιοδρομία
--------------------------

### ΑΣΒΕΛ (2011-2016)

Μεταξύ του 2009 και του 2011, ο Ζαν-Σαρλ έπαιξε για τη Σεντέρ Φεντεράλ στην 3η κατηγορία Γαλλίας. Το 2011, εντάχθηκε στην ΑΣΒΕΛ της LNB Pro A. Τον Απρίλιο του 2013 συμμετείχε στο Nike Hoop Summit, όπου ανακηρύχθηκε ο Πιο Εξαιρετικός Παίκτης, αφού οδήγησε την World Team στη νίκη με 112-98 εναντίον της USA Junior Select Team με 27 πόντους και 13 ριμπάουντ. 

Στις 27 Ιουνίου 2013, ο Ζαν-Σαρλ επιλέχθηκε από τους Σαν Αντόνιο Σπερς με την 28η συνολική επιλογή στο NBA Ντραφτ 2013.

Ο Ζαν-Σαρλ πέρασε πέντε σεζόν με την ΑΣΒΕΛ. Τη σεζόν 2015–16, αγωνίστηκε σε 25 αγώνες, με μέσο όρο 5,9 πόντους και 4,6 ριμπάουντ ανά αγώνα, σε 21,2 λεπτά ανά αγώνα, με 55,2% (64/116) στα δίποντα και 65,5% (19/29) στις ελεύθερες βολές. Στα πλέι οφ, εμφανίστηκε σε 11 αγώνες, αυξάνοντας τους μέσους όρους του σε 7,5 πόντους και 4,8 ριμπάουντ σε 25,9 λεπτά ανά αγών, βοηθώντας την ΑΣΒΕΛ στην κατάκτηση του πρωταθλήματος. Έκανε επίσης οκτώ εμφανίσεις στο FIBA Europe Cup, με μέσο όρο 8,8 πόντους, 6,3 ριμπάουντ και 1,6 ασίστ, σε 23,9 λεπτά ανά αγώνα.

### Όστιν Σπερς και ΑΣΒΕΛ (2016-2018)

Τον Ιούλιο του 2016, ο Ζαν-Σαρλ εντάχθηκε στους Σαν Αντόνιο Σπερς για το NBA Σαμερ Λιγκ 2016 και στις 22 Ιουλίου 2016 υπέγραψε με συμβόλαιο με την ομάδα, αλλά αποδεσμεύτηκε στις 22 Οκτωβρίου, αφού είχε αγωνιστεί σε πέντε αγώνες προετοιμασίας. Επτά ημέρες αργότερα, αποκτήθηκε από τους Όστιν Σπερς της NBA Development League, θυγατρικής ομάδας των Σαν Αντόνιο.

Στις 30 Μαρτίου 2017, ανακοινώθηκε η επιστροφή του Ζαν-Σαρλ στην ΑΣΒΕΛ, όπου υπέγραψε συμβόλαιο για το υπόλοιπο της σεζόν 2016-17.

Στις 2 Νοεμβρίου 2017, συμπεριλήφθηκε στο ρόστερ του εναρκτήριου αγώνα της σεζόν 2017–18 των Όστιν Σπερς.

### Ουνικάχα Μάλαγα (2018)

Στις 18 Μαρτίου 2018, η Ουνικάχα Μάλαγα ανακοίνωσε την υπογραφή του Ζαν-Σαρλ.

### Τρίτη θητεία με την ΑΣΒΕΛ (2018-2020)

Στις 5 Ιουλίου 2018, η ΑΣΒΕΛ ανακοίνωσε την υπογραφή του Ζαν-Σαρλ με τριετές συμβόλαιο. Το 2019, κατέκτησε το πρωτάθλημα Γαλλίας. Τη σεζόν 2019-20, αγωνίστηκε με την Βιλερμπάν στην Ευρωλίγκα.

### Ολυμπιακός (2020-2022)

Την 1η Ιουλίου 2020, ο Ολυμπιακός ανακοίνωσε την απόκτηση του Ζαν-Σαρλ με διετές συμβόλαιο. Τη σεζόν 2020-21 μέτρησε 6,3 πόντους, 3,2 ριμπάουντ και 0,5 ασίστ μέσο όρο σε 29 αγώνες για την Ευρωλίγκα. Στις 20 Φεβρουαρίου κατέκτησε το Κύπελλο Ελλάδας, νικώντας στον τελικό τον Παναθηναϊκό με 81-73. Στις 17 Ιουνίου 2022 κατέκτησε το Πρωτάθλημα Ελλάδας, αφού ο Ολυμπιακός νίκησε τον Παναθηναϊκό στη σειρά των τελικών με 3-0. Τη σεζόν 2021-22, είχε 7.3 πόντους, 4.6 ριμπάουντ και 1.1 ασίστ μέσο όρο σε 18 λεπτά συμμετοχής στο Πρωτάθλημα Ελλάδας και 3.8 πόντους και 2.8 ριμπάουντ μέσο όρο σε 11 λεπτά συμμετοχής στην Ευρωλίγκα. Στις 15 Ιουλίου 2022, αποτέλεσε παρελθόν για τους «ερυθρόλευκους» μετά από δύο χρόνια στην ομάδα.

### ΤΣΣΚΑ Μόσχας (2022-σήμερα)

Στις 18 Ιουλίου 2022, ανακοινώθηκε από την ΤΣΣΚΑ Μόσχας για 1+1 χρόνια. Tη σεζόν 2022/23 είχε 11.6 πόντους, 5.3 ριμπάουντ και 1.7 ασίστ μέσο όρο σε 20 λεπτά συμμετοχής στην VTB Λίγκα. Στις 4 Ιουλίου 2023, ενεργοποιήθηκε ο όρος για +1 χρόνο και παρέμεινε στην Μόσχα.

Εθνική ομάδα
------------

Ο Ζαν-Σαρλ έχει εκπροσωπήσει την Εθνική Γαλλίας Κ20 στο Ευρωπαϊκό Πρωτάθλημα Κ20 του 2012 και στο Ευρωπαϊκό Πρωτάθλημα Κ20 του 2013. Στο Ευρωπαϊκό Πρωτάθλημα U20 του 2013, είχε μέσο όρο 17,2 πόντους, 6,3 ριμπάουντ και 1,5 ασίστ ανά αγώνα.

Τίτλοι-Διακρίσεις
-----------------

### Συλλογικοί

#### ΑΣΒΕΛ Βιλερμπάν

* 2x Πρωτάθλημα Γαλλίας: (2016, 2019)
* Κύπελλο Γαλλίας: (2019)

#### Ολυμπιακός

* Πρωτάθλημα Ελλάδας: (2022)

* Κύπελλο Ελλάδας: (2022)

### Ατομικοί

* Καλύτερος Νέος παίκτης στο Πρωτάθλημα Γαλλίας: (2013)

Παραπομπές
----------

1. ↑  «Spurs selects Livio Jean-Charles and Deshaun Thomas in 2013 NBA Draft». *NBA.com*. Turner Sports Interactive, Inc. 27 Ιουνίου 2013. Ανακτήθηκε στις 27 Ιουνίου 2013.
2. 1 2 3  «SAN ANTONIO SIGNS LIVIO JEAN-CHARLES». *NBA.com*. Turner Sports Interactive, Inc. 22 Ιουλίου 2016. Ανακτήθηκε στις 22 Ιουλίου 2016.
3. ↑  «SPURS ANNOUNCE 2016 LAS VEGAS SUMMER LEAGUE ROSTER». *NBA.com*. 8 Ιουλίου 2016. Ανακτήθηκε στις 3 Ιανουαρίου 2017.
4. ↑  «SPURS WAIVE JOEL ANTHONY, RYAN ARCIDIACONO, PATRICIO GARINO AND LIVIO JEAN-CHARLES». *NBA.com*. 22 Οκτωβρίου 2016.. Ανακτήθηκε στις 22 Οκτωβρίου 2016.
5. ↑  «AUSTIN SPURS ANNOUNCE 2016 RETURNING PLAYERS AND TRAINING CAMP INVITEES». *NBA.com*. 29 Οκτωβρίου 2016. Αρχειοθετήθηκε από το πρωτότυπο στις 14 Ιανουαρίου 2017. Ανακτήθηκε στις 30 Οκτωβρίου 2016.
6. ↑  «Pro A : Livio Jean-Charles de retour à l'Asvel». lequipe.fr. 30 Μαρτίου 2017. .
7. ↑  «Opening Night Roster». *Twitter.com*. 2 Νοεμβρίου 2017. Ανακτήθηκε στις 2 Νοεμβρίου 2017.
8. ↑  «Livio Jean-Charles will join because of Shermadini's injury». *unicajabaloncesto.com*. Μπαλονθέστο Μάλαγα. 18 Μαρτίου 2018. Ανακτήθηκε στις 18 Μαρτίου 2018.
9. ↑  «Livio Jean-Charles signs with Unicaja Malaga». *Sportando.basketball*. 19 Μαρτίου 2018. Αρχειοθετήθηκε από το πρωτότυπο στις 1 Ιουλίου 2018. Ανακτήθηκε στις 19 Μαρτίου 2018.
10. ↑  «Livio JEAN-CHARLES de retour !». *asvelbasket.com* (στα Γαλλικά). ΑΣΒΕΛ Μπασκέτ. 5 Ιουλίου 2018. Ανακτήθηκε στις 5 Ιουλίου 2018.
11. ↑  «Livio JEAN-CHARLES de retour !». *asvelbasket.com* (στα Γαλλικά). ΑΣΒΕΛ Μπασκέτ. 5 Ιουλίου 2018. Ανακτήθηκε στις 5 Ιουλίου 2018.
12. ↑  «Asvel signs Livio Jean-Charles to a three-year contract». *Sportando.basketball*. 5 Ιουλίου 2018. Ανακτήθηκε στις 5 Ιουλίου 2018. [*νεκρός σύνδεσμος*]
13. ↑  «Ολυμπιακός: Ανακοίνωσε τον Ζαν Σαρλ (vid)». *www.gazzetta.gr*. Ανακτήθηκε στις 1 Ιουλίου 2020.
14. ↑  «Ολυμπιακός: "Ερυθρόλευκος" και επίσημα ο Ζαν-Σαρλ». *www.sport24.gr*. 1 Ιουλίου 2020.
15. ↑  «Παναθηναϊκός-Ολυμπιακός 73-81: «Ερυθρόλευκη» ανατροπή κι επιστροφή στους τίτλους | Gazzetta». *www.gazzetta.gr*. Ανακτήθηκε στις 20 Φεβρουαρίου 2022.
16. ↑  «Ολυμπιακός: Πρωτάθλημα μετά από έξι χρόνια και 5ο νταμπλ με ιστορικό ρεκόρ στην Α1!». *Eurohoops*. 17 Ιουνίου 2022. Ανακτήθηκε στις 18 Ιουνίου 2022.
17. ↑  «Ο Ολυμπιακός αποχαιρέτησε τον Ζαν-Σαρλ: 'Ευχαριστούμε για την αφοσίωσή σου'». *www.sport24.gr*. Ανακτήθηκε στις 15 Ιουλίου 2022.
18. ↑  «Λιβιό Ζαν-Σαρλ: Συνεχίζει στην ΤΣΣΚΑ Μόσχας». *Eurohoops*. 18 Ιουλίου 2022. Ανακτήθηκε στις 18 Ιουλίου 2022.
19. ↑  «Η ΤΣΣΚΑ κράτησε τον Ζαν-Σαρλ». *www.sport24.gr*. Ανακτήθηκε στις 4 Ιουλίου 2023.

Εξωτερικοί σύνδεσμοι
--------------------

* Προφίλ στο eurobasket.com
* Προφίλ στο euroleague.net
* Προφίλ στο fiba.com (αρχείο)
* Προφίλ στο fibaeurope.com
* Προφίλ στο lnb.fr (στα γαλλικά)